**Grozījumi Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība"**

*Izdoti saskaņā ar Likuma par budžetu un finanšu vadību 5. panta devīto daļu,*  
*Nekustamā īpašuma valsts kadastra likuma 99. un 101. pantu,*  
*Administratīvo teritoriju un apdzīvoto vietu likuma 13. panta trešās daļas 4. punktu,*  
*Apgrūtināto teritoriju informācijas sistēmas likuma 12. panta trešo daļu un*  
*Ģeotelpiskās informācijas likuma 26. panta desmito daļu*

* 1. Izdarīt Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība" (Latvijas Vēstnesis, 2015, 253. nr.; 2021, 129. nr.) šādus grozījumus:
  + 1.1. papildināt ar 26.1 punktu šādā redakcijā:
    - "26.1 Šo noteikumu pielikuma 9., 10., 11. un 12. punktā noteiktā maksa netiek piemērota trīs mēnešus pēc pirmreizējas datu publicēšanas atvērto datu veidā personām, kuras uz esošo līgumu pamata saņem šādus datus, izmantojot speciālus datu izsniegšanas risinājumus.";
  + 1.2. papildināt ar 26.2 punktu šādā redakcijā:
    - "26.2 Ja pakalpojums pieprasīts līdz 2021. gada 31. decembrim, maksa par pakalpojumu ir šāda:
    - 26.21. ja nav noslēgts līgums par pakalpojuma sniegšanu, - atbilstoši pakalpojuma maksai, kāda tā bija noteikta pakalpojuma pieprasīšanas dienā;
    - 26.22. ja ir noslēgts līgums par pakalpojuma sniegšanu, - maksu aprēķina atbilstoši šajos noteikumos noteiktajai maksai, sākot ar nākamo kalendāra mēnesi pēc šo noteikumu spēkā stāšanās dienas, izņemot gadījumos, kad pakalpojums turpmāk ir sniedzams bez maksas.";
  + 1.3. izteikt pielikumu jaunā redakcijā (​pielikums).
* 2. Noteikumi stājas spēkā 2022. gada 1. janvārī.

|  |  |  |
| --- | --- | --- |
| Ministru prezidents | (paraksts\*) | V. Uzvārds |
| Ministrs | (paraksts\*) | V. Uzvārds |

\* Dokuments ir parakstīts ar drošu elektronisko parakstu